**Etxabakoizko igogailua** edo **Concepcion Benitez kaleko igogailua** Iruñeko igogailu bat da.

Igogailua 2016ko urriaren 14an inauguratu zuen, Iruñeko bederatzigarren igogailua izateko.

Igogailuak funtzionamendu guztiz autonomoa du, baina giza interakzioa behar du aktibatzeko.

Historia
--------

### Eraikuntza

2015eko maiatzaren 20an, Iruñeko Udalak onartu zuen Etxabakoitz auzoan igogailu berri bat jartzeko lanen lizitazio-espedientea, Urdanotz taldeko igogailuaren ondoren, oraingoan Concepcion Benitez kalearen inguruan. Asmoa zen bi igogailuek, horietako batek tarteko bi geralekurekin, lau terraza maila ezberdinetan dituen lurraren orografia salbatzen laguntzea. Horietako hirutan atariak daude, eta lehen mailan, Arostegi etorbidetik hurbilen dagoenean, ez dago ataririk. Gainera, bertatik abiatzen da gaur egun dagoen arrapala, ibilbide luzea duena eta laugarren terrazako etxebizitzetara iristeko % 6 eta 13 bitarteko maldak dituena. Bigarren mailan bost atari daude; hirugarrenean hiru eta laugarrenean bi atari eta haurrentzako jolasgune bat.

Proiektu horren bidez, beraz, auzoko kaleen irisgarritasuna hobetu nahi zen, baita hiriko beste eremu batzuekin ere, hala nola, Ipar Etxabakoitzekin eta Mendebaldearekin edo Barañainekin. Ingurune horretan hainbat zerbitzu daude, hala nola osasun-zentroa eta Etxabakoitz Kirol Elkartea. Igogailuen lanaz gain, proiektuak urbanizazio-lanak barne hartzen zituen, ibilbide berriak eginez eta beste batzuk hobetuz, bankuekin egoteko guneak sortuz, zuhaiztiak berrantolatuz eta haurrentzako jolasgunea antolatuz.

2016ko martxoaren 20an, Iruñeko Udaleko Gerentziako eta Hirigintza Batzordeko zenbait kidek, Joseba Asiron orduko alkatea buru zutela, igogailuaren obrak bisitatu zituzten. Bertan, proiektuan aurreikusitako igogailuetako hiru pasabide jartzeko hormetan egindako ebakiak ikusi zituzten. Laugarrena eta azkena, 20 metroko luzerakoa eta *Teodoro Otxoa Aldaoa kalean* lehorreratzen dena, Aste Santua hasi baino lehen jarriko litzateke. Era berean, igogailuen 'kutxak' eginda zeuden. Igogailuetako bat ia instalatuta zegoen, eta bigarrena astebete baino lehen amaituko zen. Bi aparailuetan kabinaren aurrealdea jartzeko zain zeuden.

Azkenik, bi igogailuak 2016ko urriaren 14an inauguratu ziren.

### Bilakaera

#### Koronabirusaren krisia

Artikulu nagusia: «COVID-19 pandemia Euskal Herrian»2020ko martxoaren 13an, COVID-19 pandemiaren ondorioz konfinamendu orokorra deklaratu ondoren, Iruñeko Udalak hau eta hiri osoan zehar banatutako beste 9 igogailu ixtea erabaki zuen. Hala, konfinamendu osoan itxita egon ziren ekainaren 22ra arte, egun horretan berriz ireki baitzuten, baina edukiera txikiarekin.

Azpiegitura
-----------

Igogailua Concepcion Benitez kalearen paraleloan dago, Nafarroako Ospitalearen mendebaldean. Beheko barrutia *Ibarbasako Ama kaleko* bihurgunean dago. Erdigunea, non bi ibilgailuak konektatzen diren, *Etxabakoitz goiena zeharkalearen* parean dago, eta goialdea, berriz, *Teodoro Otxoa Aldakoa kalean*.

### Goiburuak

Igogailu bi goiburu ditu:

* *Ibarbasoaren Ama kalea* (0. solairua)
* *Etxabakoitz goiena zeharkalea* (1. solairua)
* *Teodoro Otxoa Aldakoa kalea* (2. solairua)

Ustiapena
---------

Igogailu honen funtzioa *Ipar Etxabakoitz* eta *Etxabakoitz Beherea*ren artean dagoen desnibel edo malda zuzen-zuzenean igotzea da, honela Arostegi etorbidea eta Concepcion Benitez kalea saiestuz.

Etorkizuna
----------

Oraingoz ez da neurri gehigarririk aurreikusi igogailuan.

Erreferentziak
--------------

1. ↑  Mugikortasun bertikala Iruñean
2. ↑  Igogailuen artikulua navarra.com-en
3. ↑   **(Gaztelaniaz)** «Iruñeko Udalak bi hiri-igogailu eraikiko ditu Etxabakoitzen» *NAVARRA INFORMACIÓN* 2015-05-20 (Noiz kontsultatua: 2020-09-07).
4. ↑   **(Gaztelaniaz)** DN.  (). «Iruña - Etxabakoizko igogailu berriak maiatzean erabiliko dira» *diariodenavarra.es* (Noiz kontsultatua: 2020-09-07).
5. ↑   **(Gaztelaniaz)** Navarra.com. «Etxabakoitz auzoko Concepcion Benítez kaleko bi hiri-igogailuak martxan jarri dira» *Navarra.com* (Noiz kontsultatua: 2020-09-07).
6. ↑   **(Gaztelaniaz)**  *Etxabakoizko bi igogailu berriek funtzionatzen dute.*  2016-10-14 (Noiz kontsultatua: 2020-09-07).
7. ↑   «Iruñeko hamar hiri-igogailuak itxi egin dituzte, koronabirusa dela eta» *www.noticiasdenavarra.com* (Noiz kontsultatua: 2020-09-05).
8. ↑   **(Gaztelaniaz)** Press, Europa.  (). «Iruñeko Udalak haurrentzako parkeak, aire zabaleko gimnasioak, iturriak eta igogailuak irekiko ditu astelehen honetan» *diariodenavarra.es* (Noiz kontsultatua: 2020-09-05).

Ikus, gainera
-------------

* Mugikortasun bertikala Iruñean
* Iruñeko harresiak
* Medialuna parkea
* Iruñeko oinzubiak

Kanpo estekak
-------------

* Igogailuak eta arrampal mekanikoak Iruñean - Iruñeko Udala

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q98960119

 |

* Wd Datuak: Q98960119

| * i
* e
* a
     Iruñerriko garraioa |
| --- |
| Autobusa*Billabesa* | 

| * i
* e
* a
 **Eskualdeko Hiri Garraioa** |
| --- |
| Eguneko zerbitzua |  **1** **2** **3** **4** **5** **6** **7** **8** **9** **10** **11** **12** **14** **15** **16** **17** **18** **19** **20** **21** **22** **23** **24** **25** |
| Gaueko zerbitzua |  **N1** **N2** **N3** **N4** **N5** **N6** **N7** **N8** **N9** **N10** |
| Zerbitzu bereziak |  **F** **R1** **R2** **R3** |
| Kendutako zerbitzuak |  **A** **13** **21** **22** **24** |

 |
| Bizikleta*Bidegorriak* | Iruñerriko bidegorrien sarea • Ride On |
| IgogailuaFunikularraArrapala | 

| * i
* e
* a
 **Mugikortasun bertikala** |
| --- |
| Arrapal mekanikoak | Azpilagaña |
| Funikularrak | Oinutsak |
| Igogailuak | Arrosadia • Donibane • Erletokieta • Etxabakoitz • Lezkairu • Medialuna • Mendillorri • Mirari • Urdanotz |

 |
| Taxia | 

| * i
* e
* a
 **Taxia** |
| --- |
| Guneak |  **A** **B** **\*** ER |
| Zerbitzu bereziak | Aireportua • Espetxea |

 |
| Besteak | Iruñerrirako Hiri Mugikortasun Iraunkorreko Plana (IHMIP) |